Κοντίνχι

Γεωγραφία

Το χωριό βρίσκεται περίπου 35 χιλιόμετρα νότια του Κοζικόντε και 30 χιλιόμετρα δυτικά του Μαλαπουράμ.

Πολιτισμός και δημογραφικά στοιχεία

Τον Νοέμβριο του 2008, ο πληθυσμός του οικισμού ήταν περίπου 2.000 οικογένειες. Η πλειοψηφία των κατοίκων είναι Σουνίτες Μουσουλμάνοι, και ακολουθούν τη σχολή Σάφι.

Δίδυμες γεννήσεις

Το χωριό μπήκε στο διεθνές προσκήνιο όταν μια έρευνα που έγινε από τους ντόπιους βρήκε ασυνήθιστα μεγάλο αριθμό δίδυμων γεννήσεων στην περιοχή. Μια έκθεση από τον Μίθος Τζόζεφ, ανταποκριτή της Indian Express έκανε πολλούς εκτός Ινδίας να ασχοληθούν με το θέμα. Αν και οι αρχικές εκτιμήσεις ανέβαζαν το παράδειγμα των πολλαπλών γεννήσεων ανά 100 ζεύγη, οι έρευνες βρήκαν ότι υπήρχαν περίπου 204 ζευγάρια διδύμων και δύο τρίδυμα. Παρά τις πολλές μελέτες, η ακριβής αιτία αυτού του φαινομένου είναι ακόμη εξακριβωθεί. Γυναίκες από το Κοντίνχι που παντρεύονται σε άλλες περιοχές μπορεί να γεννήσουν και αυτές δίδυμα. Σύμφωνα με γιατρούς το φαινόμενο αυτό οφείλεται σε χημικές ουσίες που περιέχονται στο νερό της περιοχής. Σύμφωνα με τους ντόπιους, το αρχαιότερο γνωστό ζευγάρι διδύμων στο χωριό γεννήθηκε το 1949. Ο αριθμός των δίδυμων γεννήσεων στο Κοντίνχι έχει αυξηθεί με την πάροδο των ετών, με 79 ζεύγη διδύμων ηλικίας 0-10 ετών σήμερα.
Αυτό το φαινόμενο του μεγάλου αριθμού των δίδυμων γεννήσεων δεν περιορίζεται στο Κοντίνχι, αλλά έχει παρατηρηθεί και στο Ίγκμπο-Όρα στη Νιγηρία. Στην Ίγκμπο-Όρα, η έρευνα έχει δείξει ότι οι πολλαπλές γεννήσεις θα μπορούσαν να σχετίζονται με τις διατροφικές συνήθειες των γυναικών στην περιοχή. Αν και δεν έχει παρατηρηθεί άμεση συσχέτιση μεταξύ της διατροφικής πρόσληψης και των δίδυμων γεννήσεων, μια μελέτη που πραγματοποιήθηκε στο πανεπιστημιακό Νοσοκομείο του Λάγος, έχει προταθεί ότι μια χημική ουσία που βρέθηκαν στις γυναίκες της Ίγκμπο-Όρα σχετίζεται με το υψηλό επίπεδο πολλαπλών γεννήσεων. Στην περίπτωση του Κοντίνχι δεν έχει παρατηρηθεί τέτοια σχέση, αφού οι διατροφικές συνήθειες του χωριού δεν διαφέρουν σημαντικά από αυτές της Κεράλα.
Ένα παρόμοιο φαινόμενο μεγάλου αριθμού δίδυμων γεννήσεων μέσα σε μια μικρή απομονωμένη κοινότητα έχει παρατηρηθεί στο Κάντιντο Γκοντόι στη Βραζιλία.
Το 2008, περίπου 30 ζεύγη διδύμων από το Κοντίνχι, μαζί με τους γονείς τους, ενώθηκαν για να σχηματίσουν τον The Twins and Kins Association, τον πρώτο σύλλογο διδύμων στην Ινδία. Το φόρουμ, σύμφωνα με τους ιδρυτές, έχει ως στόχο να φέρει ευρύτερη προσοχή στα προβλήματα που προσιδιάζουν στους ανθρώπους των δίδυμων/πολλαπλών γεννήσεων, όπως εκείνες που αφορούν την εκπαίδευση και την υγεία.

Πολιτισμός

Το Κοντίνχι είναι κυρίως Μουσουλμανική περιοχή. Οι ινδουιστές υπάρχουν σε συγκριτικά μικρότερο αριθμό. Έτσι, η κουλτούρα του τόπου βασίζεται σε Μουσουλμανικές παραδόσεις. Οι κοινές λαϊκές τέχνες στην περιοχή είναι οι Ντουφ Μουτού, Κολκαλί και Αραμπαναμούτου. Τα τζαμιά περιέχουν βιβλιοθήκες, δίνοντας πλούσια πηγή για ισλαμικές μελέτες. Τα περισσότερα βιβλία είναι γραμμένα στα Αραβικά Μαλαγιαλάμ, τα οποία είναι έκδοση της γλώσσας Μαλαγιαλάμ στην αραβική γραφή. Οι άνθρωποι μαζεύονται σε τζαμιά για προσευχή το βράδυ και συνεχίζουν να κάθονται εκεί μετά τις προσευχές συζητώντας για κοινωνικά και πολιτιστικά θέματα. Τα εργασιακά και οικογενειακά θέματα συζητούνται κατά τη διάρκεια αυτών των συναντήσεων το απόγευμα. Η Ινδουιστική μειονότητα της περιοχής διατηρεί την πλούσια παράδοση με τον εορτασμό διάφορων φεστιβάλ στους ναούς τους. Οι ινδουιστικές τελετές γίνονται εδώ με κανονική αφοσίωση, όπως και σε άλλα μέρη της Κεράλα.